A Orden de Sant Chuan de Cherusalem s'asentó en Zaragoza entre os sieglos XII y XIII. Ta marcar a suya presencia, facioron construyir una ilesia en o puesto a on que sieglos dimpués se trobaría a Ilesia de Sant Chuan d'os Panetz, dita asinas en honor a Sant Chuan de Cherusalem, patrón d'a orden. Manimenos, en primerías d'o sieglo XVI a ilesia fue cremata en un incendio, que destruyó a mayoría de l'archivo eclesiastico y a mayor parti d'o tresoro d'a ilesia, conservando-se nomás o calvario d'o sieglo XVI. Dimpués d'iste desastre, os ciudadans de Zaragoza decidioron edificar una nueva ilesia en o puesto a on que se trobaba o templo d'a Orden.